Keskustelutilaisuus Kannelmäen juna-aseman peruskorjauksesta ja asemakaavasta
Kannelmäen juna-aseman peruskorjausta suunnitellaan – tervetuloa keskustelemaan 12.3. kello 16.30 alkaen.
Kannelmäen juna-aseman peruskorjausta suunnitellaan – tervetuloa keskustelemaan 12.3. kello 16.30 alkaen. Kannelmäen juna-asemalle suunnitellaan peruskorjausta. Peruskorjauksen suunnittelun yhteydessä tutkitaan, onko asemarakennuksen ja asemasillalta Kanneltalolle johtavan betonisen rampin purkaminen mahdollista. Kannelmäen peruskorjauksen yhteydessä juna-asemalle on tulossa uudet portaat, uusia katoksia ja pinnoitteita uusitaan. Suunnitelma vaatii asemakaavamuutoksen. Aiheesta järjestetään keskustelutilaisuus asukkaille keskiviikkona 12.3. kello 16.30–18.00 Kanneltalossa (Klaneettitie 5). Tervetuloa kuulemaan lisää suunnitelmista! Tutustu tarkemmin suunnitelmiin verkossa tai Kannelmäen kirjastossa 10.3.–31.3. Kannelmäen juna-aseman peruskorjauksen suunnitelmaluonnokseen voi tutustua kaupungin verkkosivuilla (hel.fi/suunnitelmat) tai Kannelmäen kirjastossa (Klaneettitie 5) 10.3.–31.3. Peruskorjaus toteutetaan mahdollisesti vuonna 2026 Kannelmäen juna-aseman peruskorjaus toteutetaan mahdollisesti vuonna 2026, jolloin junaliikenteeseen tulisi liikennekatko. Samaan aikaan Kannelmäen juna-aseman kanssa on tarkoitus peruskorjata myös Malminkartanon ja Pohjois-Haagan juna-asemat.